ai4bharat/Pralekha huggingface dataset:
پنچایتی راج کی وزارت
گرام پنچایت اسکیموں کے لئے فنڈز
نئی دہلی:21 دسمبر،2021۔پنچایتی راج کے مرکزی وزیر مملکت جناب کپل موریشور پاٹل نے آج لوک سبھا میں ایک سوال کے تحریری جواب میں اطلاع دی کہ راشٹریہ گرام سوراج ابھیان  کی اسکیم کے تحت پنچایتی راج کی وزارت پنچایتی راج اداروں  کو مضبوط بنانے کے لیے ریاستوں/مرکز کے زیر انتظام کو فنڈز جاری کرتی ہے۔ فنڈز کا استعمال ان کے منظور شدہ سالانہ ایکشن پلان کے تحت منظور شدہ / اجازت یافتہ سرگرمیوں کو انجام دے کر کیا جاتا ہے۔ متعلقہ ریاستوں/ مرکز کے زیر انتظام علاقوں کے ساتھ میٹنگوں، ویڈیو کانفرنسوں کے ذریعے فنڈز کے استعمال سمیت اسکیموں کے نفاذ کی پیشرفت پر گہری نظر رکھی جاتی ہے۔ ریاستوں/ مرکز کے زیر انتظام علاقوں کو مزید فنڈز جاری کرنے کے لیے پہلے جاری کیے گئے فنڈز کے استعمال کی صورتحال کو بھی مدنظر رکھا گیا ہے۔ اس کے علاوہ آر جی ایس اے کے لیے ایک آن لائن مانیٹرنگ اور رپورٹنگ سسٹم  تیار کیا گیا ہے اور اسے فعال کیا گیا ہے۔ مزید برآں لین دین پر مبنی سرکاری مالیاتی بندوبست نظام  کو آر جی ایس اے کے تحت فنڈز کے اجراء اور ٹریکنگ کے لیے متعارف کرایا گیا ہے۔ اسی طرح سالانہ منعقد ہونے والے قومی پنچایت ایوارڈ مقابلے کے تحت منتخب ہونے والی اچھی کارکردگی کا مظاہرہ کرنے والی پنچایتوں کو مالی مراعات کے طور پر مزید فنڈز جاری کرنے سے پہلے پنچایتوں کی ترغیب کی اسکیم کے تحت جاری کردہ فنڈز کے لیے استعمال کے سرٹیفکیٹس پر زور دیا جاتا ہے اور اسے حاصل کیا جاتا ہے۔ وزارت کو مذکورہ دو اسکیموں کے تحت فنڈز کے غلط استعمال کی کوئی شکایت موصول نہیں ہوئی ہے۔
-----------------------
ش ح۔م ع۔ ع ن
U NO:14614
(Visitor Counter : 56
نوجوانوں کے امور اور کھیل کود کی وزارت
ہندوستان کے اعلیٰ غذائی ماہرین اور فٹنس ماہرین فٹ انڈیا کے نئے ٹاک شو کے ساتھ شہریوں کو ان کے نئے سال کے فٹنس پلان کا خاکہ تیار کرنے میں مدد کرنے کے لیے تیار ہیں
اہم جھلکیاں:
یہ پروگرام 8 جنوری سے 26 فروری 2023 تک فٹ انڈیا کے آفیشل انسٹاگرام اور یوٹیوب ہینڈلز پر، ہر اتوار کو صبح 11 بجے شروع ہوگا۔
آٹھ ٹاک شوز کی پہلی سیریز کا عنوان فٹ انڈیا ہیلدی ہندوستان رکھا گیا ہے۔
فٹ انڈیا موومنٹ، نوجوانوں کے امور اور کھیل کود کی وزارت کا ایک فلیگ شپ پروگرام ہے ، جو کہ نئے سال کے موقع پر ’فٹ انڈیا-سنڈے ٹاکس‘ کے عنوان سے ایک خصوصی آن لائن سیریز شروع کرنے والا ہے۔ یہ پروگرام، فٹنس کے نامور ماہرین اور فٹ انڈیا آئیکنز کا ایک آن لائن ٹاک شو ہوگا، جو کہ 8 جنوری سے شروع ہو کر 26 فروری 2023 تک فٹ انڈیا کے آفیشل انسٹاگرام اور یوٹیوب ہینڈلز پر ہر اتوار کو صبح 11 بجے شروع ہوگا۔ 8 ٹاک سوز کی پہلی سیریز کا عنوان فٹ انڈیا ہیلدی ہندوستان رکھا گیا ہے۔
وزیر اعظم جناب کے ویژن کو مدنظر رکھتے ہوئے ایک فٹ ملک تیار کرنے کے لیے، فٹ انڈیا سنڈے ٹاک کا مقصد تمام عمر کے شہریوں، خاص طور پر بزرگ شہریوں کے درمیان فٹنس، صحت مند کھانے اور ذہنی تندرستی کی اہمیت کو فروغ دینا ہے۔
فٹ انڈیا ہیلدی ہندوستان کے پینل میں لیوک کوٹنہو ، ریان فرنینڈو، حنا بھیمانی  اور سنگرام سنگھ  شامل ہیں۔ اس پہل کے بارے میں بات کرتے ہوئے، سنگرام سنگھ نے کہا ’’فٹ انڈیا ہیلدی ہندوستان پروگرام حکومت کا ایک قابل ستائش اقدام ہے اور ہر کسی کو اس مہم میں شامل ہونا چاہیے اور اس سے فائدہ اٹھانا چاہیے۔ میرے مطابق، زندگی میں سب سے دولت مند اور مکمل شخص وہی ہے جن کا جسم صحت مند ہے۔ ان ٹاکس کے ذریعے میں کچھ بنیادی قدرتی طریقے بتاؤں گا جنہیں لوگ ہر عمر میں فٹ رہنے کے لیے آسانی سے اپنا سکتے ہیں۔‘‘
فٹ رہنا بزرگ شہریوں کے لئے زیادہ اہم ہے تاکہ وہ عمر سے متعلق بیماری سے لڑ سکیں۔ اس بارے میں بات کرتے ہوئے حنا بھیمانی کہتی ہیں، ’’بڑھاپہ فطری ہے اور اسے روکا نہیں جا سکتا۔ لیکن ہاں، صحت کی صحیح حکمت عملی کے ساتھ ایک طویل، صحت مند اور خوشگوار زندگی گزاری جا سکتی ہے۔ فٹ انڈیا ہیلدی ہندوستان کا مقصد بزرگ شہریوں کو ٹپس دینا ہے تاکہ وہ وقار کے ساتھ صحت مند زندگی گزاریں۔ طرز زندگی میں چھوٹی تبدیلیاں بڑا اثر ڈال سکتی ہیں۔
غذائیت کے ماہر ریان فرنینڈو، اپنے سیشن میں مجموعی صحت مندی کے دیگر پہلوؤں کے علاوہ فٹ رہنے کے لیے مناسب نیند لینے کی اہمیت پر بات کریں گے۔ انہوں نے کہا ’’فٹ انڈیا موومنٹ کے ساتھ، شہریوں کو اب صحت سے متعلق مختلف وسائل اور رہنمائی تک رسائی حاصل ہے، جس نے انہیں اپنی صحت کے بارے میں باخبر فیصلے کرنے کے قابل بنایا ہے۔ فٹ انڈیا ہیلدی ہندوستان سیریز شہریوں کو صحیح مشورے کے ساتھ مزید بااختیار بنانے کی ایک کوشش ہے‘‘۔
ایک حصہ ایسا بھی ہوگا جس میں ماہرین 2023 کو ملیٹس کے بین الاقوامی سال کے طور پر منائےجانے کے لیے ملیٹس کی اہمیت کے بارے میں بات کریں گے۔
۔۔۔۔۔۔۔۔۔۔۔
ش ح۔ا گ۔ن ا۔
U-99
(Visitor Counter : 96
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں194.18 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا7.83 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,94,18,24,325
|
|
بچی ہوئی خوراکیں
|
|
7,83,66,780
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 194.18کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں7.83 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت آیوش
آیوش کی وزارت کی طرف سے قوت مدافعت کی مہم کے لیے شروع کیے گیے آیوش کا ڈیجیٹل اسپیس میں پرجوش استقبال کیا گیا
نئی دہلی،14 اگست ، 2020 / آیوش کی وزارت نے آج ویبینار کے ذریعے قوت مدافعت کے لیے آیوش کے موضوع پر تین مہینے کی ایک مہم کا اغاز کیا ہے۔ ویبینار میں 50 ہزار سے زیادہ لوگوں نے شرکت کی۔ کلیدی خطبہ روحانی گرو سری سری روی شنکر نے دیا جس میں انہوں نے کہا کہ آیوش کے طریقہ ہائے کار پوری دنیا کو اور زیادہ صحت مند اور زیادہ خوشحال بنانے میں قائدانہ کردار ادا کر سکتے ہیں۔ ان کا یہ بیان اس تقریب کی اہم ترین خاصیت تھی۔
اس ویبینار کا اہتمام آیوش ورچول کنوینشن سینٹر میں کیا گیا تھا، جو وزارت کا نیا ڈیجیٹل کمیونکیشن پلیٹ فارم ہے۔ اس تقریب کو آیوش کی وزارت کے سرکاری فیس بک ہینڈل پر بھی اسٹریم کیا گیا تھا۔ اس ویبینار میں 60 ہزار افراد نے شرکت کی۔
دیگر اہم مقررین میں آیوش کی وزارت کے سکریٹری جناب ویدیہ راجیش کوٹیچا ، مشہور شخصیت اور تندرستی کی علامتی شخصیت جناب ملند سومن، ڈبلیو ایچ او کی ٹیکنیکل آفیسر ڈاکٹر گیتا کرشنن ، اے آئی آئی اے کی ڈائریکٹر پروفیسر تنوجا نساری شامل ہیں۔
گرو دیو سری سری روی شنکر نے موجودہ صورتحال میں قوت مدافعت میں اضافہ کرنے کی ضرورت اور طرز حیات میں تبدیلی کی ضرورت کے بارے میں اظہار خیال کیا۔ انہوں نے آیورویدک اور دیگر آیوش طریقوں کے زندگی میں اضافہ کرنے کے امکانات کا ایک بڑا خاکہ پیش کیا۔ آیوش کی وزارت کے سکریٹری جناب راجیش کوٹیچا نے اس تقریب کے موضوع پر روشنی ڈالی جو آیوش طریقوں کے ذریعے سبھی کے لیے قابل رسائی اور کم قیمت پر صحت تھا۔ انہوں نے قوت مدافعت میں اضافے کے اقدامات کے تئیں لوگوں میں رویہ جاتی تبدیلی پر زور دیا۔ انہوں نے مختلف اقدامات کے بارے میں کہا کہ وزارت قوت مدافعت کے لیے آیوش مہم کے سایے تلے انہیں شروع کرنے کا منصوبہ بنا رہی ہے۔ جناب ملند سومن نے صحت اور تندروستی کے بارے میں اپنے خیالات کا اظہا رکیا اور لوگوں کی حوصلہ افزائی کی کہ وہ صحت مند زندگی کے طریقے اپنائیں، جس کے بارے میں انہوں نے کہا کہ اس کے لیے کچھ خاص نہیں کرنا ہے البتہ، لگاتار کوشش ضرور کرنی ہے۔ پروفیسر تنوجا تیواری نے کووڈ -19 کے خلاف لڑائی کے حصے کے طور پر روک تھام اور علاج سے متعلق سرگرمیوں میں آل انڈیا انسٹی ٹیوٹ آف آیوروید کے حالیہ تجربات کے بارے میں بتایا۔ ڈاکٹر گیتا کرشنا نے جو ڈبلیو ایچ او میں ٹیکنیکل آفیسر ہیں ، وبا کے تعلق سے صحت کے تصور پر اظہار خیال کیا اور یہ بتایا کہ اچھا بنیادی ڈھانچہ قائم کرنے اور موثر کمیونکیشن اپنانے کے بیماریوں اور بدصحتی کو پھیلنے سے روکنے میں کتنا اہم رول ہے۔
ویبینار میں لوگوں نے کافی دلچسپی لی اور انہوں نے پرزینٹیشن کے درمیان سوال اورو جواب کے اجلاس میں کافی دلچسپی کا اظہار کیا۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔08۔14
U – 4536
(Visitor Counter : 138
زراعت اور کاشتکاروں کی فلاح و بہبود کی وزارت
خریف مارکیٹنگ سیزن21-2020کے دوران ایم ایس پی کا نفاذ
رواں خریف مارکیٹنگ سیزن کے 21-2020ءمیں حکومت کے ذریعے اپنی موجودہ کم از کم امدادی قیمت اسکیم کے مطابق کسانوں سے ایم ایس پی پر خریف 21-2020ء فصلوں کی خریداری کا عمل جاری ہے۔
پنجاب، ہریانہ، اترپردیش، تلنگانہ ، اتراکھنڈ، تمل ناڈو، چنڈی گڑھ، جموں و کشمیر، کیرالہ ، گجرات اور آندھراپردیش کی ریاستوں اور مرکز کے زیر انتظام علاقوں میں خریف 21-2020ء کے لئے دھان کی خریداری کا کام بلارُکاوٹ جاری ہے۔اس سلسلے میں 16 نومبر 2020ء تک 284.18لاکھ میٹرک ٹن سے زیادہ دھان کی خریداری کی گئی ہے، جبکہ گزشتہ سال کے اسی مدت میں 239.69لاکھ میٹرک ٹن دھان کی خریداری کی گئی تھی، جس سے گزشتہ سال کے مقابلے میں 18.56 فیصد اضافے کا پتہ چلتا ہے۔284.18 لاکھ میٹرک ٹن کی مجموعی خریداری میں سے اکیلے پنجاب سے 198.38لاکھ میٹرک ٹن دھان کی خریداری کی گئی ہے، جو کہ مجموعی خریداری کا 69.81 فیصد ہے۔
موجودہ خریف مارکیٹنگ سیزن میں 53653.81کروڑ روپے کی ایم ایس پی قیمت پر دھان کی خریداری سے تقریباً 24.39لاکھ کسانوں کو فائدہ ہوا ہے۔
مزید برآں ریاستوں کی تجاویز کی بنیاد پر خریف مارکیٹنگ سیزن 21-2020ء میں تمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اُڈیشہ، راجستھان اور آندھرپردیش ریاستوں سے قیمت امدادی اسکیمکے تحت 45.10لاکھ میٹرک ٹن دلہن اور تلہن کی خریداری کو منظوری دی گئی۔اس کے علاوہ آندھرپردیش، کرناٹک، تمل ناڈو اور کیرالہ ریاستوں کے لئے 1.23لاکھ میٹرک ٹن کھوپرا  کی خریداری کو منظوری دی گئی۔دیگر ریاستوں ؍مرکز کے زیر انتظام علاقوں کے معاملےمیں پی ایس ایس کے تحت دالوں، تلہن اور ناریل کی خریداری کے لئے تجاویز موصول ہونے پر منظوری دی جائے گی، تاکہ ریاست کے ذریعے نامزد کی گئیں خریداری ایجنسیوں کے ذریعے مرکزی نوڈل ایجنسیاں متعلقہ ریاستوں ؍مرکز کے زیر انتظام علاقوں میں نوٹیفائی کی گئی فصل کی مدت کے دوران بازار کی شرح ایم ایس پی سے کم ہونے کی صورت میں سال 21-2020ء کے لئے نوٹیفائی کی گئی ایم ایس پی پر براہ راست رجسٹرڈ کسانوں سے ان فصلوں کے ایف اے کیو گریڈ کی خریداری کرسکیں۔
حکومت نے 16نومبر 2020ء تک اپنے نوڈل ایجنسیوں کے ذریعے 58867.79میٹرک ٹن مونگ ، اُڑد، مونگ پھلی اور سوابین ، جس کی ایم ایس پی مالیت 317.54کروڑ روپے ہے، کہ خریداری کی ہے۔جس سے تمل ناڈو، مہاراشٹر، گجرات، ہریانہ اور راجستھان کے 34361 کسانوں کو فائدہ ملا، جبکہ گزشتہ سال اسی مدت کے دوران 33976.48میٹرک ٹن کی خریداری کی گئی تھی، جس سے دلہن اور تلہن کی خریداری میں 73.26 فیصد کے اضافے کا پتہ چلتا ہے۔
اسی طرح 5089میٹرک ناریل ، جس کی ایم ایس پی مالیت 52.40کروڑ روپے ہے، کی خریداری کی گئی ، جس سے 16نومبر 2020ء تک کرناٹک اور تمل ناڈو کے 3961کسانوں کو فائدہ ملا ہے، جبکہ گزشتہ سال کی اسی مدت کے دوران 293.34میٹرک ٹن ناریل کی خریداری کی گئی تھی۔ ناریل اور اُڑد کے معاملے میں ان کی پیداوار والی زیادہ تر ریاستوں میں قیمتیں ایم ایس پی سے زیادہ چل رہی ہیں۔متعلقہ ریاست ؍مرکز کے زیر انتظام علاقوں کی حکومتیں خریف دالوں اور تلہن کے معاملے میں فصلوں کی آمد پر متعلقہ ریاستوں کے ذریعے مقررہ تاریخ سے خریداری شروع کرنے کے لئے ضروری انتظامات کررہی ہیں۔
پنجاب ، ہریانہ ، راجستھان، مدھیہ پردیش، تلنگانہ، آندھرا پردیش، مہاراشٹر اور گجرات ریاستوں میں ایم ایس پی کے تحت کپاس کی خریداری کا کام بخوبی جاری ہے۔16 نومبر 2020ء تک4285.84کروڑ روپے مالیت کی 1498183کاٹن گانٹھوں کی خریداری کی جاچکی ہے،جس سے 293900کسانوں کو فائدہ حاصل ہوا ہے۔
ریلوے کی وزارت
انڈین ریلویزمستقل ٹائم ٹیبل والی ریل گاڑیوں کے لئے 14 اپریل 2020 کو یا اس سے قبل بک کرائے جانے والے تمام ٹکٹوں کی پوری رقم واپس کرے گا
نئی دہلی، 23 جون 2020، ریلوے کی وزارت نے فیصلہ کیا ہے کہ مستقل ٹائم ٹیبل والی ریل گاڑیوں کے لئے 14 اپریل 2020 کو یا اس سے قبل بک کرائے جانے والے تمام ٹرین ٹکٹ مسترد کئے جائیں گے اور اس سےقبل جاری خطوط میں مذکورہ رابطوں کے مطابق پوری رقم واپس کی جائے گی۔
۔۔۔۔۔۔۔۔۔۔۔
م ن۔ ا گ۔ن ا۔

U- 3462
(Visitor Counter : 114
کامرس اور صنعت کی وزارتہ
ویزاگ-چنئی صنعتی راہداری
نئی دہلی ،05؍فروری: تجارت و صنعت کے وزیر جناب پیوش گوئل نے ایک سوال کے تحریری جواب میں آج لوک سبھا کو بتایا کہ ایشیائی ترقیاتی بینک نےویزاگ-چنئی انڈسٹریل کوریڈوراور چار نوڈس کے لئے ، جن کے نام  وشاکھاپٹنم،مچھلی پٹنم، دوناکونڈا اور چتور ہے، فروغ دینے کے لئے ان کی شناخت کی گئی تھی، ان کے لئے نظریاتی ترقیاتی منصوبہ تیار کیا تھا۔ان نوڈس میں آندھرپردیش کی ریاستی حکومت کے ذریعے وشاکھاپٹنم اور چتور کو ترجیح دی گئی ہے۔ان دونوں نوڈس کی ابتدائی ماسٹر منصوبہ بندی کا کام اے ڈی بی کے ذریعے مکمل بھی کرلیاگیا تھا۔حکومت آندھرا پردیش کی تجویز کے مطابق 30 اگست 2019ء کو منعقدہ اس کی میٹنگ میں نیشنل انڈسٹریل کوریڈور ڈیولپمنٹ اینڈ امپلی منٹیشن ٹرسٹ کو وی سی آئی سی کے مرحلہ ایک میں ترجیحی نوٹ کے طورپر وشاکھاپٹنم اور چتور کو فروغ دینے کے لئے منظوری کی ذمہ داری سونپی گئی ہے۔
ریاستی حکومت اور ایشیائی ترقیاتی بینککے مابین قرض پر اتفاق ہوگیا ہے۔اے ڈی بی نے وی سی آئی سی کے لئے 631 ملین امریکی ڈالر کی منظوری دی ہے۔اس میں ملٹی ٹرینچ فائنانسنگ فیسلیٹی  شامل ہیں، جو حسب ذیل ہیں:
- اہم بنیادی ڈھانچے کی تعمیر کے لئے 500 ملین امریکی ڈالر کی بقدر دو ٹرینچ ایم ایف ایف ؛
- ریاست میں پالیسی اصلاحات اور ادارہ جاتی ترقی کی مدد کےلئے 125 ملین امریکی ڈالر کے دو ٹرینچ پالیسی پر مبنی قرض
- وشاکھاپٹنم میں آب و ہوا کی تبدیلی کے اثرات برداشت کرنے والا بنیادی ڈھانچہ تعمیر کرنے کےلئے ملٹی ڈونر اربن کلائمٹ چینج ریجیلیئنس ٹرسٹ فنڈسے پانچ ملین امریکی ڈالر کی بقدر امداد ۔
- پالیسی اصلاحات کے عمل درآمد میں آندھرپردیش کی مقامی حکومت کی مدد کے لئے دس لاکھ امریکی ڈالر مالیت کی تکنیکی امداد۔
پروجیکٹ درآمد کے بعد سے فی الحال ترقیاتی مرحلے میں ہے ،تعمیرات کے شروع ہونے کے لئے وقت کا تعین نہیں کیاجاسکا ہے۔
سائنس اور ٹیکنالوجی کی وزارت
کابینہ نے محکمہ برائے سائنس و ٹیکنالوجی، حکومت ہند اور وزارت برائے تجارت و صنعت، سنگاپور کے درمیان سائنس، ٹیکنالوجی اور اختراع کے شعبوں میں باہمی تعاون سے متعلق مفاہمت کے اقرار نامے  کو منظوری دی
وزیر اعظم جناب نریندر مودی کی صدارت میں مرکزی کابینہ کو حکومت ہند کے محکمہ برائے سائنس و ٹیکنالوجی اور جمہوریہ سنگاپور کی حکومت کی وزارت برائے تجارت و صنعت کے درمیان سائنس، ٹیکنالوجی اور اختراع کے شعبوں میں باہمی تعاون سے متعلق مفاہمت کے ایک اقرار نامے  سے آگاہ کیا گیا۔ مفاہمت کے اقرار نامے  پر فروری 2022 میں دستخط کئے گئے تھے۔
یہ مفاہمت نامہ ایک طریقہ کار فراہم کرے گا اور ایکو سسٹم تشکیل دے گا اور اس میں مدد فراہم کرے گا جو دونوں ممالک میں اختراع اور صنعت کاری کو فروغ دے گا جس کے نتیجے میں باہمی تعاون کے ذریعے نئی ٹیکنالوجی کی ایجاد ہوگی، افرادی قوت کی تربیت کی جائے گی اور آئی پی جنریٹ کی جائے گی۔
اس تعاون کے تحت عمل میں لائی جانے والی سرگرمیوں کے ذریعے علم اور ٹیکنالوجی کی نئی ترقی آتم نربھر بھارت کو تحریک فراہم کرے گی۔ مفاہمت نامہ  ایک طریقہ کار فراہم کرے گا اور ایک ایکو نظام کی تشکیل میں مدد کرے گا جو دونوں ممالک میں اختراع اور صنعت کاری کو فروغ دے گا جس کے نتیجے میں باہمی تعاون کے ذریعے نئی ٹیکنالوجی کی ایجاد ہوگی، افرادی قوت کی تربیت کی جائے گی اور آئی پی جنریٹ کی جائے گی۔ اس مفاہمت نامے میں جن سرگرمیوں کا تصور کیا گیا ہے ان میں مصنوعات کی ترقی اور ٹیکنالوجی کا باہمی تبادلہ شامل ہے، جس سے نئے کاروباری ادارے اور روزگار کے مواقع پیدا ہو سکتے ہیں۔
اس مفاہمت نامے کا مقصد سائنس، ٹیکنالوجی اور اختراع کے مشترکہ دلچسپی کے شعبوں میں بھارت اور سنگاپور کے درمیان باہمی اشتراک و تعاون کی حوصلہ افزائی، ترقی اور سہولت فراہم کرنا ہے۔ اس کے تحت باہمی دلچسپی کے کسی بھی شعبے میں تعاون کو ترجیح دی جائے گی جو تحقیق، اختراع اور تکنیکی ترقی میں پیش رفت کرسکے بشمول:
- زراعت اور فوڈ سائنس اور ٹیکنالوجی؛
- اعلی درجے کی مینوفیکچرنگ اور انجینئرنگ؛
- آلودگی سے پاک معیشت، توانائی، پانی، آب و ہوا اور قدرتی وسائل؛
- ڈیٹا سائنس، ابھرتی ہوئی ٹیکنالوجیز؛
- اعلی درجے کا مواد اور
- صحت اور بایو ٹیکنالوجی۔
علاوہ ازیں اس میں مشترکہ دلچسپی کے دیگر شعبوں کو باہمی رضامندی سے شامل کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 101
وزارت دفاع
لڑکیوں کو این سی سی ٹریننگ
نئی دہلی، 4 مارچ /دفاع کے وزیر مملکت جناب شری پد نائیک نے جناب شری دھر کوٹا گیری اور دیگر کے ایک سوال کے تحریری جواب میں آج لوک سبھا کو بتایا کہ یونیورسٹیوں سمیت اسکولوں، کالجوں میں جہاں این سی سی ٹریننگ دی جاتی ہے ، وہاں گرل کیڈٹوں کو این سی سی کی ٹریننگ حاصل کرنے کے مواقع فراہم کئے جارہے ہیں۔ این سی سی کیڈٹوں کو ادارہ جاتی تربیت دینے کے طریقوں کو بہتر بنانے کی غرض سے درج ذیل اقدامات کئے گئے ہیں۔
- این سی سی کو طلبا کے لئے زیادہ موزوں اور حسب حاصل کے مطابق بنانے کے لئے مئی-جون 2019 میں ادارہ جاتی تربیتی نصاب کا جائزہ لیا گیا تھا۔
- 2018 میں 385 ایڈیشنل ایسوسی ایٹ این سی سی آفیسر /کیئر ٹیکر آفیسر کو این سی سی میں کمیشن دیا گیا ہے۔
- پانچ سال کی مدت سے 637 اضافی گرل کیڈٹ انسٹرکٹر  کو منظوری دینے کے منصوبے پر عمل درآمد ہورہا ہے۔
- آفیسر ٹریننگ اکیڈمیوں  یعنی اے ٹی اے کمپٹی اور او ٹی اے گوالیار میں بالترتیب 575 اور 130 خالی اسامیوں دونوں کے لئے اضافی خالی اسامیاں پیدا کی گئی ہیں تاکہ اے این او  کے لئےبہتر تربیتی نتائج کو یقینی بنایا جاسکے۔
- متعلقہ این سی سی ریاستی ڈائریکٹوریٹ /گروپ ہیڈکوارٹروں کے ذریعہ پہلے تین ماہ کی مدت کے دوران تمام ملٹری پرماننٹ انسٹرکٹر  عملہ کے لئے اورینٹیشن ٹریننگ کورس  کو یقینی بنایا گیا ہے۔
- اداروں کی سطح پر پابندی کے ساتھ درجہ ذیل موضوعات کو یقینی بنایا گیا ہے۔
- ہر ایک ہفتے میں پروگرام کے مطابق پریڈ کا اہتمام کیا جاتا ہے۔
- اے این او کارکردگی کی نگرانی کی جاتی ہے۔
- خراب کارکردگی کا مظاہرہ کرنے والے اداروں کو وارننگ دی جاتی ہے ۔
- بہتر میڈیا تبادلوں کے لئےموجودہ اسکول کے کلاس روم کو استعمال میں لایا جاتا ہے۔
- تمام ریاستی ڈائریکٹوریٹ کے ذریعہ سخت سرٹیفکیٹ امتحانات منعقد کئے جاتےہیں۔
- ۔۔۔۔۔۔۔۔۔۔۔
م ن۔ ش س۔ ج۔
U- 1037
(Visitor Counter : 63
وزیراعظم کا دفتر
وزیر اعظم نے جناب پرکاش سنگھ بادل کے انتقال پر تعزیت کا اظہار کیا
وزیر اعظم جناب نریندر مودی نے پنجاب کے سابق وزیر اعلیٰ جناب پرکاش سنگھ بادل کے انتقال پر گہرے دکھ کا اظہار کیا ہے۔
سلسلہ وار ٹوئٹس میں وزیراعظم نے کہا:
’’ جناب پرکاش سنگھ بادل جی کے انتقال سے انتہائی غمزدہ ہوں۔ وہ ہندوستانی سیاست کی ایک عظیم شخصیت تھے، اور ایک قابل ذکر سیاستدان تھے جنہوں نے ہماری قوم کے لیے بہت زیادہ تعاون کیا۔ انہوں نے پنجاب کی ترقی کے لیے انتھک محنت کی اور نازک وقت میں ریاست کے نظم وضبط کو سنبھالے رکھا۔
جناب پرکاش سنگھ بادل کا انتقال میرے لیے ذاتی نقصان ہے۔ میں نے کئی دہائیوں سے ان کے ساتھ قریبی بات چیت کی ہے اور ان سے بہت کچھ سیکھا ہے۔ مجھے ہماری بے شمار ملاقاتیں یاد آتی ہیں، جن میں ان کی حکمت ہمیشہ صاف نظر آتی تھی۔ ان کے اہل خانہ اور لاتعداد مداحوں سے تعزیت۔‘‘
بجلی کی وزارت
’پاور کپ 2021‘ کے تحت بجلی کی وزارت اور پاور سی پی ایس یو کے درمیان دوستانہ کرکٹ میچ کھیلا گیا
مرکزی وزیر مملکت ، بجلی کی وزارت، نئی اور قابل تجدید توانائی کی وزارت اور وزیر مملکت، ہنر مندی کی ترقی اور صنعت کاری کی وزارت، حکومت ہند ، محترم جناب آرکے سنگھ نئی دہلی میں 30 جنوری 2021 کو ’پاور پ2021‘ کے تحت، وزارت بجلی اور پاور سی پی ایس یو کے درمیان کھیلے گئے ایک دوستانہ کرکٹ میچ کے دوران، وزارت بجلی اور پاور سی پی ایس یو کی ٹیموں کے اراکین کے ساتھ۔
’پاور کپ 2021‘ کے تحت بجلی کی وزارت، حکومت ہند اور پاور سی پی ایس یو کی ٹیموں کے درمیان نئی دہلی میں 30 جنوری 2021 کو ایک دوستانہ کرکٹ میچ کھیلا گیا۔ مرکزی وزیر مملکت ، بجلی کی وزارت، نئی اور قابل تجدید توانائی کی وزارت اور وزیر مملکت، ترقی ہنر مندی اور صنعت کاری کی وزارت، حکومت ہند، محترم جناب آر کے سنگھ اس موقع پر بطور مہمان ذی وقار موجود تھے۔ جناب سنجیو نندن سہائے  بجلی، حکومت ہند نے وزارت بجلی کی ٹیم کی قیادت کی جبکہ جناب آر ایس ڈھلون، سی ایم ڈی، پی ایف سی نے سی پی ایس یو پاور کی ٹیم کی قیادت کے فرائض انجام دیے۔ سی ایم ڈی، این ایچ پی سی کی زیر قیادت، بھارت کی سرکردہ ہائیڈروپاور کمپنی ،این ایچ پی سی لمیٹڈ، اس تقریب کے انعقاد کی نوڈل آرگنائزیشن تھی۔
اس موقع پر بات کرتے ہوئے، جناب آر کے سنگھ نے ایک بہترین میچ کے لئے دونوں ٹیموں کو مبارکباد پیش کی۔ انہوں نے مزید کہا کہ اس طرح کی تقریبات ٹیم جذبہ پیدا کرنے کا مثالی طریقہ پیش کرنے کے ساتھ ساتھ وزارت بجلی اور بجلی کے مرکزی شعبے پی ایس یو کے درمیان رفاقت بھی پیدا کرتی ہیں۔
جناب آشیش اپادھیائے، ایڈیشنل سکریٹری اور ایف اے، جناب ایس کے جی رہاٹے، اڈیشنل سکریٹری، جناب وویک کمار دیوانگن، ایڈیشنل سکریٹری، جناب راج پال، سینئر مشیر، جناب تنمے کمار، جوائنٹ سکریٹری، جناب مرتنجے کمار نرائن، جوائنٹ سکریٹری، جناب گھنشیام پرساد، جوائنٹ سکریٹری، جناب منوج کمار سنگھ، محترم وزیر مملکت کے پرسنل سکریٹری، وزارت بجلی اور ڈائرکٹرس و دیگر سینئر افسران بھی وزارت بجلی کی ٹیم میں شامل تھے۔ جناب اے کے سنگھ، سی ایم ڈی، این ایچ پی سی، جناب گردیپ سنگھ، سی ایم ڈی، این ٹی پی سی، جناب کے سری کانت، سی ایم ڈی، پاورگرڈ، جناب کے وی ایس بابا، سی ایم ڈی، پوسوکو، جناب آر این سنگھ، چیئرمین، ڈی وی سی، جناب ابھے باکرے، ڈائرکٹر جنرل، بی ای ای، جناب سوربھ کمار، اگزیکیوٹیو نائب چیئرپرسن، ای ای ایس ایل اور ان کے ڈائرکٹر حضرات اور این ایچ پی سی کے سینئر افسران، این ٹی پی سی، پی ایف سی، آر ایس سی، ای ای ایسل ایل اور پوسوکو بھی، سی پی ایس یو پاور کی ٹیم میں شامل تھے۔
بجلی کی وزارت کی ٹیم نے 20 اووَرس میں 159 رن بناکر یہ میچ 37 رنوں سے جیت لیا، جبکہ پاور سی پی ایس یو کی ٹیم 122 رن ہی بنا سکی۔ جناب سنجیو نندن سہائے  بجلی، حکومت ہند کو ان کے ’کھیل کود کے تئیں بہترین جذبے‘ کے لئے خصوصی ایوارڈ دیا گیا، جناب وویک کمار دیوانگن ، ایڈیشنل سکریٹر ی ، وزارت بجلی کو ’بہترین گیندباز‘ کے خطاب سے نوازا گیا۔ وزارت بجلی کے جوائنٹ سکریٹری، جناب تنمے کمار کو ’میچ کا شاندار بلے باز‘ کے اعزاز سے نوازا گیا۔محترم وزیر مملکت، وزارت بجلی کے پرسنل سکریٹری، جناب منوج کمار سنگھ کو ’بہترین کفایتی گیندباز‘ قرار دیا گیا۔ وزارت بجلی کے اسسٹنٹ ڈائرکٹر جناب انل گابا کو ان کی آل راؤنڈ کارکردگی کا مظاہر کرنے کے لئے مین آف دی میچ، بہترین کیچ، بہترین فیلڈر اور پاور پلیئر آف دی میچ کے ایوارڈز حاصل ہوئے اور منیجر ، این اچ پی سی کو بہترین بلے باز کے خطاب سے نوازا گیا۔
________
ش ح ۔اب ن
U-995
(Visitor Counter : 102
وزارت اطلاعات ونشریات
52 ویں افّی میں بھارتی سنیما کی شان و شوکت کی نمائش کر کے بھارت کے 75 سال پورے ہونے کی تقریبات منائی جائیں گی
نئی دہلی،19نومبر، 2021/بھارتی سنیما کی یادیں تازہ کرتےہوئے اور اس کی شان کا جشن مناتے ہوئے بھارت کے 52ویں بین الاقوامی فلم میلے میں انڈیا 75@ کے بینر تلے پورے ملک کی 18 منتخب فلمیں دکھائی جائیں گی۔ اس کا اہتمام بھارت کی آزادی کے 75 سال پورے ہونے کے موقعے پر آزادی کا امرت مہوتسو کے طور پر کیا جا رہا ہے۔
جن فلموں کی نمائش کی جائے گی ان میں ستیہ جیت رے کی آگن تُک،ایس ایس واسن کی چندر لیکھا، وجے آنند کی گائیڈ، تپن سنہا کی کابولی والا، ڈاکٹر راج کمار کی سندھیا راگ، راج کپور کی شری 420، کے بالاچندر کی تھنیر تھنیر اور بمل رائے کی سُجاتا اور دیگر فلمیں شامل ہیں۔ جو فلمیں دکھائی جائیں گی ان سے بھارتی سنیما کی مالامال وراثت اور تنوع کا اظہار ہوتا ہے۔
انڈیا 75@ کے تحت فلموں کا انتخاب مندرجہ ذیل ہیں :
|
|
نمبر شمار
|
|
سنیما
|
|
ڈائریکٹر
|
|
سال
|
|
زبان
|
|
1
|
|
آگن تُک
|
|
ستیہ جیت رے
|
|
1991
|
|
بنگالی
|
|
2
|
|
اندھا دھند
|
|
سری رام راگھون
|
|
2019
|
|
ہندی
|
|
3
|
|
بابو بینڈ باجا
|
|
راجیش پنجانی
|
|
2011
|
|
مراٹھی
|
|
4
|
|
بیٹاڈا ہوو
|
|
این لکشمی ناران
|
|
1985
|
|
کنڑا
|
|
5
|
|
چندر لیکھا
|
|
ایس ایس واسان
|
|
1948
|
|
تمل
|
|
6
|
|
چدمبرم
|
|
جی اروندن
|
|
1985
|
|
ملیالم
|
|
7
|
|
ایگی کونا
|
|
بابی واہینگ بم اور مئی پاکاسان ہارونگ بام
|
|
2019
|
|
منی پوری
|
|
8
|
|
گائیڈ
|
|
وجے آنند
|
|
1955
|
|
ہندی
|
|
9
|
|
جوئے موتی
|
|
منجو بورا
|
|
2006
|
|
آسامیز
|
|
10
|
|
کاکا مُتائی
|
|
ایم منی کندن
|
|
2014
|
|
تمل
|
|
11
|
|
کابلی والا
|
|
تپن سنہا
|
|
1957
|
|
بنگالی
|
|
12
|
|
کاسو
|
|
سمترا بھوے
|
|
2015
|
|
مراٹھی
|
|
13
|
|
ایئر لفٹ
|
|
راجا کرشنا مینن
|
|
2016
|
|
ہندی
|
|
14
|
|
سندھیا راگا
|
|
ڈاکٹر راج کمار
|
|
1966
|
|
کنڑا
|
|
15
|
|
ساگرا سنگمم
|
|
کے وسوناتھ
|
|
1983
|
|
تیلگو
|
|
16
|
|
شری 420
|
|
راج کپور
|
|
1955
|
|
ہندی
|
|
17
|
|
سجاتا
|
|
بمل رائے
|
|
1959
|
|
ہندی
|
|
18
|
|
تھنیر تھنیر
|
|
کے بالاچندرن
|
|
1981
|
|
تمل
۔۔۔
م ن ۔ اس۔ ت ح ۔
U –13046
(Visitor Counter : 120